ರಣ್‍ಬೀರ್ ಕಪೂರ್ ಟ್ಯಾಟೂ ಮೇಲೆ ಬ್ಯಾಂಡೇಜ್ ಹಾಕಿಕೊಂಡ್ರಾ ದೀಪಿಕಾ!- ಇಲ್ಲಿದೆ ಅಸಲಿ ಸತ್ಯ

ಮುಂಬೈ: ಬಾಲಿವುಡ್ ಡಿಂಪಲ್ ಬೆಡಗಿ ದೀಪಿಕಾ ಪಡುಕೋಣೆ ತಮ್ಮ ‘ಆರ್ ಕೆ’ ಟ್ಯಾಟೂ ಮೇಲೆ ಬ್ಯಾಂಡೇಜ್ ಹಾಕಿಕೊಂಡಿದ್ದಾರೆ. ದೀಪಿಕಾ ಮುಂಬೈ ವಿಮಾನ ನಿಲ್ದಾಣನಿಂದ ಹೈದರಾಬಾದ್‍ಗೆ ತೆರಳುತ್ತಿದ್ದಾಗ ಅವರ ಕುತ್ತಿಗೆಗೆ ಬ್ಯಾಂಡೇಜ್ ಹಾಕಿದ್ದು ಕಂಡುಬಂದಿದೆ.

ಮುಂಬೈನ ವಿಮಾನ ನಿಲ್ದಾಣದಲ್ಲಿ ದೀಪಿಕಾ ಗ್ರೇ ಕ್ರಾಪ್ ಟಾಪ್ ಹಾಕಿ ಅದಕ್ಕೆ ಬಿಳಿ ಬಣ್ಣದ ಪ್ಯಾಂಟ್, ಬಿಳಿ ಬಣ್ಣದ ಶೂ ಧರಿಸಿ, ಕುತ್ತಿಗೆ ಮೇಲೆ ಇದ್ದ ‘ಆರ್ ಕೆ’ ಟ್ಯಾಟೂ ಮೇಲೆ ಬ್ಯಾಂಡೇಜ್ ಹಾಕಿದ್ದ ಫೋಟೋ ಮಾಧ್ಯಮಗಳಿಗೆ ಸಿಕ್ಕಿದೆ.

ದೀಪಿಕಾ ಬಾಲಿವುಡ್‍ಗೆ ಎಂಟ್ರಿ ಕೊಟ್ಟಾಗ ನಟ ರಣ್‍ಬೀರ್ ಕಪೂರ್ ಜೊತೆ ಹೆಚ್ಚು ಸಮಯ ಕಳೆಯುತ್ತಿದ್ದರು. ಅಷ್ಟೇ ಅಲ್ಲದೇ ತಮ್ಮ ಕುತ್ತಿಗೆ ಮೇಲೆ ‘ಆರ್ ಕೆ’ ಎಂದು ಟ್ಯಾಟೂ ಕೂಡ ಹಾಕಿಸಿಕೊಂಡಿದ್ದರು. ರಣ್‍ಬೀರ್ ಕಪೂರ್ ಜೊತೆ ಬ್ರೇಕ್ ಅಪ್ ಆದ ನಂತರ ಕಳೆದ ವರ್ಷ ನಡೆದ ಬ್ರ್ಯಾಂಡ್ ಫೋಟೋಶೂಟ್‍ಗಾಗಿ ದೀಪಿಕಾ ಆ ಟ್ಯಾಟೂವನ್ನು ತೆಗೆಸಿದ್ದರು ಎಂದು ಹೇಳಲಾಗಿತ್ತು.

ದೀಪಿಕಾ ಹಾಕಿರುವ ಬ್ಯಾಂಡೇಜ್ ಬೆನ್ನು ನೋವಿಗೆ ಹಾಕಿಕೊಳ್ಳುವ ಬ್ಯಾಂಡೇಜ್ ಆಗಿದ್ದು ರಣ್‍ಬೀರ್ ಕಪೂರ್ ಟ್ಯಾಟೂ ಮತ್ತು ಬ್ಯಾಂಡೇಜ್‍ಗೂ ಯಾವುದೇ ಸಂಬಂಧವಿಲ್ಲ.

ರಣ್‍ಬೀರ್ ಹಾಗೂ ದೀಪಿಕಾ ಬಾಲಿವುಡ್‍ನಲ್ಲಿ ಹತ್ತು ವರ್ಷಗಳಿಂದ ಇದ್ದು, ಇಬ್ಬರು ಒಟ್ಟಿಗೆ ಬಾಲಿವುಡ್‍ಗೆ ಪಾದಾರ್ಪಣೆ ಮಾಡಿದ್ದಾರೆ. ಮೊದಲು ಒಬ್ಬರಿಗೊಬ್ಬರೂ ಪ್ರೀತಿಸುತ್ತಿದ್ದರು. ಆದರೆ ಅವರ ಬ್ರೇಕ್ ಅಪ್ ಆದ ನಂತರ ಇಬ್ಬರು ಒಳ್ಳೆಯ ಸ್ನೇಹಿತರಾಗಿ ಒಟ್ಟಿಗೆ ಸಿನಿಮಾಗಳಲ್ಲಿ ಅಭಿನಯಿಸಿದ್ದಾರೆ.

ಕೆಲವು ವರ್ಷಗಳ ಹಿಂದೆ ನಡೆದ ಕಾರ್ಯಕ್ರಮದ ಸಂರ್ದಶನವೊಂದರಲ್ಲಿ ದೀಪಿಕಾ ಯಾವ ಗುಣ ನಿಮಗೆ ಇಷ್ಟವಿಲ್ಲ ಎಂದು ಕೇಳಿದ ಪ್ರಶ್ನೆಗೆ ರಣ್‍ಬೀರ್ “ದೀಪಿಕಾ ತುಂಬಾ ಶ್ರಮಪಟ್ಟು ಕೆಲಸ ಮಾಡುತ್ತಾಳೆ. ಇದು ಅವಳ ಆರೋಗ್ಯಕ್ಕೆ ಸರಿಯಿಲ್ಲ. ಆಕೆ ಕೆಲವು ದಿನಗಳ ಕಾಲ ಕೆಲಸದಿಂದ ದೂರವಿದ್ದು, ರಜೆ ತೆಗೆದುಕೊಳ್ಳಬೇಕು. ಆಕೆಗಾಗಿ ಕೊಂಚ ಸಮಯವಾದ್ದರೂ ಆಕೆ ತೆಗೆದುಕೊಳ್ಳಬೇಕು” ಎಂದು ಉತ್ತರಿಸಿದ್ದರು. ಇದನ್ನೂ ಓದಿ: ಈ ಟ್ಯಾಟೂಯಿಂದಾಗಿ ನಡೀತಿಲ್ಲ ರಣ್‍ವೀರ್-ದೀಪಿಕಾ ಮದ್ವೆ!